CELEX: 32019D0712(01)
Language: bg
Date: 2019-07-01 00:00:00
Title: Решение на Бюрото на Европейския парламент от 1 юли 2019 година за изменение на мерките по прилагане на Устава на членовете на Европейския парламент

12.7.2019   
               
               
                  BG
               
               
                  Официален вестник на Европейския съюз
               
               
                  C 235/3
               
            
         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
         от 1 юли 2019 година
         за изменение на мерките по прилагане на Устава на членовете на Европейския парламент
         (2019/C 235/03)
         БЮРОТО НА ЕВРОПЕЙСКИЯ ПАРЛАМЕНТ,
         като взе предвид Договора за функционирането на Европейския съюз, и по-специално член 223, параграф 2 от него,
         като взе предвид Устава на членовете на Европейския парламент (1),
         като взе предвид член 25 от Правилника за дейността на Европейския парламент,
         като има предвид, че:
         
                     (1)
                  
                  
                     На своето заседание на 10 декември 2018 г. Бюрото прие нови правила за стажантите към членове на ЕП (2), като въведе възможността да се разреши на обединенията от членове на ЕП да наемат стажанти, както и разширяване на възможността споразуменията за стаж, сключени от член на ЕП със стажанти, установени в държавата членка, в която е избран членът на ЕП, да се управляват от платежен посредник. Тези правила ще влязат в сила на 2 юли 2019 г.
                  
               
                     (2)
                  
                  
                     През май 2019 г. квесторите одобриха нова електронна система, чрез която да се автоматизира възстановяването на разноските за пътуванията със самолет на членовете на ЕП (3) и която ще рационализира, подобри и ускори управлението на заявленията на членовете на ЕП.
                  
               
                     (3)
                  
                  
                     Мерките по прилагане на Устава на членовете на Европейския парламент (4) („мерките по прилагане“) трябва да бъдат съответно адаптирани,
                  
               ПРИЕ НАСТОЯЩОТО РЕШЕНИЕ:
         
            Член 1
            Мерките по прилагане се изменят, както следва:
            
                        1)
                     
                     
                        Член 13 се изменя, както следва:
                        
                                    а)
                                 
                                 
                                    в параграф 1 буква а) се заменя със следното:
                                    
                                                „а)
                                             
                                             
                                                при пътуване със самолет: билетите, на които е посочено името на члена на ЕП, и всички бордни карти или електронно доказателство за използването на такива билети;“
                                             
                                          
                              
                                    б)
                                 
                                 
                                    параграф 4 се заменя със следното:
                                    
                                       „4.   Членовете на ЕП, които закупуват своите билети в туристическата агенция на Парламента, могат да поискат от компетентната служба на Парламента, на тяхна отговорност и като подпишат разписка за получаване, директно възстановяване на разноските от туристическата агенция. В такива случаи съответната служба може да вземе оправдателните документи, посочени в параграф 1 от системата за резервации на туристическата агенция.“
                                    
                                 
                              
                  
                        2)
                     
                     
                        Член 34, параграф 2, първа алинея се заменя със следното:
                        
                           „2.   Възможно е няколко членове на ЕП да се обединят, въз основа на писмено споразумение, за да наемат или да използват съвместно услугите на един и същ сътрудник или на няколко сътрудници по смисъла на параграф 1, или на един или повече стажанти. В този случай съответните членове на ЕП определят помежду си член или членове на ЕП, оправомощени да подпишат договорите или да представят заявление за наемане от името на обединението.“
                        
                     
                  
                        3)
                     
                     
                        Член 35, параграф 1 се заменя със следното:
                        
                           „1.   Всички трудови договори и договори за услуги, както и всички споразумения за стаж по отношение на стажанти, установени в държавата членка, в която е избран членът на ЕП, сключени от даден член на ЕП или от обединение на членове на ЕП с техните сътрудници и доставчици на услуги, както и всички договори за стажове по отношение на стажанти, които са базирани в държавата членка на избиране, се управляват от платежен посредник, установен в държава членка.“
                        
                     
                  
                        4)
                     
                     
                        Член 36 се изменя, както следва:
                        
                                    а)
                                 
                                 
                                    параграф 5 се заменя със следното:
                                    
                                       „5.   По искане на члена на ЕП Парламентът по изключение изплаща пряко от името на последния нетната заплата на сътрудниците, с които членът на ЕП е сключил трудов договор. Платежният посредник предоставя незабавно на компетентната служба на Парламента информацията, свързана със социалните осигуровки и данъците, и изготвя фишовете за заплата.“;
                                    
                                 
                              
                                    б)
                                 
                                 
                                    параграф 5а се заличава.
                                 
                              
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            (1)  Решение 2005/684/ЕО, Евратом на Европейския парламент от 28 септември 2005 г. за приемане на Устав на членовете на Европейския парламент (ОВ L 262, 7.10.2005 г., стр. 1).
         
            (2)  Решение на Бюрото на Европейския парламент от 10 декември 2018 г. относно правилата за стажантите към членове на Европейския парламент.
         
            (3)  Съобщение на квесторите № 19/2019 от 13 май 2019 г.
         
            (4)  Решение на Бюрото на Европейския парламент от 19 май и 9 юли 2008 г. относно мерки по прилагане на Устава на членовете на Европейския парламент (ОВ C 159, 13.7.2009 г., стр. 1).